হেরা ফেরি
হেরা ফেরি (হিন্দি: हेरा फेरी; বাংলা: বাটপারি) ২০০০ সালের হিন্দি ভাষার হাস্যরসাত্মক চলচ্চিত্র। চলচ্চিত্রটি পরিচালনা করেছেন প্রিয়দর্শন। চলচ্চিত্রটিতে অভিনয় করেছেন সুনীল শেঠি, অক্ষয় কুমার, পরেশ রাওয়াল এবং তাবু। এটি ১৯৮৯ সালের মালায়ালাম চলচ্চিত্র রামজি রাও স্পিকারের পুনঃনির্মাণ। চলচ্চিত্রটির সিক্যুয়াল ফির হেরা ফেরি ২০০৬ সালে মুক্তি পায়। হেরা ফেরি হেরা ফেরি ফ্র্যাঞ্চাইজির প্রথম কিস্তি । দ্য ইন্ডিয়ান এক্সপ্রেস পরিচালিত একটি অনলাইন জরিপে এটি সর্বকালের সেরা বলিউড হাস্যরসাত্মক চলচ্চিত্র হিসাবে নির্বাচিত হয়েছিল। এটি ২০০০ সালের ব্যবসা সফল চলচ্চিত্রের মধ্যে একটি।